projecte-aina/catalan_government_crawling huggingface dataset:
Té com a objectiu principal reduir el contagi i aturar la propagació del virus
L'episodi de pluja i onatge remetrà durant dimarts
En vigor el 14 de març i tenen una vigència mínima de 15 dies
El termini per inscriure's a les proves és del 16 al 25 de març
Del 15 de març al 15 d'octubre, no es pot fer foc als terrenys forestals sense autorització
Llicències necessàries, períodes i horaris hàbils de pesca per a la temporada 2020
Es demoraran les proves rutinàries o be s'atendran per via telemàtica
S'ha acordat la suspensió d'activitats col·lectives que impliquin una concentració superior a 1.000 persones
El termini per demanar-los és del 12 de març al 12 de maig
Es demana la suspensió de qualsevol activitat no lectiva o curricular
Pots presentar la sol·licitud entre el 23 de març fins a l'1 d'abril
Es preveu que la modificació faci incrementar les sol·licituds significativament
Es poden demanar a partir del 10 i fins al 25 de març
El Govern aprova concedir la Creu de Sant Jordi a 30 personalitats i 15 entitats
Es convoca la 6a edició del concurs per a dissenyadors i marques de moda emergents
S'incorpora la interconnexió entre els agents jurídics; menys documentació i menys molèsties als ciutadans
El nou web Pla de Rescat explica les noves mesures, recull les demandes del sector i mostra amb dades l'evolució de l'impacte de la crisi de la Covid-19
Garantirà les pròrrogues dels contractes dels serveis d'atenció als 4.258 infants i joves que atén actualment la DGAIA
Alguns podrien arribar a la població abans de finalitzar l'any
Visor amb indicadors de l'evolució de la mobilitat, la logística, el consum d'aigua i la qualitat de l'aire durant l'emergència
El termini per inscriure-t'hi finalitza el 17 de juny
Enguany la jornada canvia de format i es trasllada a les llars amb el lema "Gent activa des de casa"
A partir del 6 d'abril es pot sol·licitar l'ajut per pal·liar els efectes econòmics de la Covid-19
La mesura vol facilitar la mobilitat de les persones treballadores de serveis essencials, que s'han de desplaçar obligadament
La nit de dissabte a diumenge, a les 2h de la matinada seran les 3h
Dijous la cota de neu baixarà i oscil·larà entre els 400 i els 600 metres
StopCovid19Cat farà un seguiment de les persones afectades per la malaltia
Mesures urgents per mitigar els efectes de la pandèmia sobre l'economia
El transport públic ferroviari i per carretera reduirà la seva freqüència horària en dies feiners entre un 33% i un 67%
Disposa de 59 milions d'euros i preveu beneficiar 1.500 empreses i 4.300 persones treballadores
S'ha posat en marxa una sèrie de sessions virtuals a través del canal Youtube
Per a entitats i empreses de comerç al detall i serveis, artesania i moda
El 55,6% estan molt preocupats per la malaltia i el 89,7% afirma que seguirà les instruccions de les autoritats
Pots triar entre conversar amb un informador o consultar les preguntes més freqüents sobre el coronavirus
La podran sol·licitar les persones treballadores afectades econòmicament per la COVID-19
Estava previst per al 27 d'abril
La sol·licitud es pot fer fins al 5 de maig
Faran l'estudi epidemiològic dels casos, identificant els contactes i fent-ne el seguiment
És un grup d'experts per liderar el futur del país després de la COVID-19
Consulta els terminis per a cada ensenyament
Obren un 40% dels centres públics i un 25% dels concertats
L'1 de juny s'aixeca la suspensió de terminis provocada per la COVID-19
El Govern destina cinc milions d'euros a uns 6.000 professionals de les arts escèniques
L'enquesta del CEO detecta horaris més flexibles i més teletreball
Els resultats de la prova d'accés a la universitat es publicaran el 27 de juliol
L'any passat, 52.073 famílies es van poder beneficiar d'aquest ajut ordinari
Difondran a molt curt termini avisos per a fenòmens locals com pedregades i mànegues
Es podrà allargar la temporada més enllà del 15 de setembre
Regula aspectes com ara les visites de familiars o l'acceptació d'ingressos
Causa més casos i més mortalitat en persones amb menor nivell socioeconòmic
És un assistent virtual amb intel·ligència artificial que resoldrà dubtes dels estudiants
L'obertura en el curs actual serà en la Fase 2 de desescalada
Els beneficis de Loteries de Catalunya es destinaran a les persones afectades per la COVID-19
Es vol oferir un marc de referència per a la programació i contractació d'esdeveniments culturals
El Govern ha aprovat les condicions que han de complir els locals, establiments o espais a l'aire lliure en què es realitzin activitats culturals, així es vol oferir a ajuntaments i professionals un marc de referència per a la programació i contractació d'esdeveniments culturals a les festes majors i als festivals d'estiu.
El document no substitueix el 'Pla de desconfinament de les arts en viu', que s'està consensuant amb el sector, i la seva vigència es limita a les fases 1 i 2 del desconfinament, i es té la voluntat d'adaptar-lo a la fase 3.
Entre moltes altres indicacions, el document estableix que els espectadors estaran asseguts i mantindran la distància de seguretat de 2 metres i, quan no sigui possible complir-la, es podrà reduir si es garanteix l'ús de mascareta.
En qualsevol cas, caldrà deixar sempre un espai lliure equivalent a un seient o a 1 metre.
També prioritza la venda en línia d'entrades i desaconsella l'ús de diners en efectiu; recomana que els seients del públic estiguin numerats; que l'obertura de portes es realitzi amb antelació suficient per permetre un accés escalonat, i que es diferenciïn els circuits d'entrada i sortida dels espais on es realitza l'activitat cultural.
Quant als treballadors, recomana que els equips es redueixin al nombre imprescindible de persones.
Pel que fa l'àmbit municipal, assenyala que els ajuntaments han de conèixer el nombre aproximat de persones que acollirà l'activitat o estar informats de les característiques i el volum, així com dels serveis auxiliars que comprenen.
El Govern ha rebut el Protocol d'atenció a les persones davant d'emergències greus a Catalunya (APCAT), aprovat a l'última Comissió Plenària de Protecció Civil de Catalunya.
Tot i que els diversos plans de protecció civil actualment vigents ja estructuren la resposta a situacions en les quals es poden produir múltiples víctimes, no existia fins ara una estratègia transversal que definís amb detall els procediments d'atenció i estàndards tècnics que estructuren l'atenció de qualitat a la població.
El Protocol s'aplicarà complementàriament al PROCICAT (Pla de Protecció Civil de Catalunya) o al pla especial activat (Neucat, Inuncat, Infocat...), sempre que hi hagi una necessitat extraordinària en relació amb l'atenció a les persones, independentment del tipus de risc o emergència que hagi causat aquesta necessitat.
El Protocol potencia que l'atenció als afectats es realitzi sempre amb la intervenció de la direcció municipal (alcalde com a autoritat local de protecció civil) en tots aquells casos que sigui possible, actuant la Generalitat de Catalunya en suport al municipi.
Un aspecte important a destacar del Protocol és la definició del concepte d'afectat com a persona que, com a conseqüència d'una emergència greu o d'una situació de crisi, pateix un dany que li causa un impacte físic, psicològic o social, així com l'establiment de diferents nivells d'afectació com els afectats directes, familiars, intervinents o comunitat.
Amb el nou Protocol es crea un nou òrgan de coordinació anomenat Unitat d'Atenció a les Persones, comandat per la Direcció General de Protecció Civil.
Potencia que l'atenció als afectats es realitzi sempre amb la intervenció de la direcció municipal
L'objectiu és evitar discriminacions per motius de salut
El Govern ha aprovat limitar al màxim les causes mèdiques d'exclusió per a l'accés a la funció publica i eliminar les exclusions genèriques per determinades malalties.
Es pretén així evitar qualsevol discriminació per motiu de salut i garantir la igualtat d'oportunitats en l'accés a l'ocupació pública respectant els principis de mèrit i capacitat.
Amb aquest acord, el Govern elimina la celiaquia, la diabetis mellitus, la psoriasi i la infecció per VIH com a causes d'exclusió amb caràcter general a les bases de convocatòria de les proves selectives del personal funcionari, estatutari i laboral.
En el cas dels mossos d'esquadra, els bombers, els agents rurals i el personal penitenciari també s'eliminen com a causa d'exclusió genèrica, tot i que es mantenen limitacions per a la diabetis mellitus, la psoriasi i la infecció per VIH en casos concrets que puguin comportar riscos en el desenvolupament de les tasques pròpies del cos específic.
S'eliminen com a causes genèriques d'exclusió la celiaquia, la diabetis mellitus, la psoriasi i el VIH
L'activitat de donació i trasplantament d'òrgans i teixits comença a normalitzar-se a Catalunya
La crisi sanitària provocada per la pandèmia de la COVID-19 ha afectat de manera significativa el sistema de trasplantaments.
Desprès d'un inici d'any espectacular, l'activitat de donació i trasplantament d'òrgans i teixits va caure de manera abrupta a causa de la pandèmia, limitant-se a casos urgents, programes especials i pacients pediàtrics.
Un d'aquests casos urgents va ser el d'un nen de sis anys que va rebre el seu segon trasplantament renal a l'Hospital Vall d'Hebron.
Els darrers dies, però, l'activitat ha tornat a recuperar la tendència a l'alça, gràcies a l'obertura progressiva dels programes i a la reorganització dels serveis hospitalaris.
Amb motiu del Dia del Donant d'Òrgans i de Teixits, que se celebra el 3 de juny de cada any per agrair la generositat dels donants i dels seus familiars, es farà un debat virtual sobre la importància de donar per salvar vides, i més en la situació actual.
Des de l'1 de gener fins el 31 de maig de 2020, els hospitals catalans han gestionat 97 donants cadàver vàlids, que representen un 41,9% menys que el mateix període de l'any passat (167).
En la mateixa línia, els trasplantaments realitzats han estat 339, un 35,3% menys que el mateix període que l'any 2019 (524).
Existeixen diferències evidents abans i després del mes de març.
Durant els mesos de gener i febrer de 2020 es van realitzar 267 trasplantaments d'òrgans, un 19,2% més que el mateix període de l'any anterior (224 al 2019).
Els dos mesos d'afectació profunda (març i abril), l'activitat es va reduir a 36 trasplantaments d'òrgans, en comparació als 203 de l'any 2019, un descens del 82,3%.
Durant el mes de maig, s'observa un augment progressiu de l'activitat en comparació als dos mesos anteriors amb 36 intervencions, però encara lluny de les xifres d'activitat habitual.
Trasplantats gironins han creat el compte d'Instagram donemgirona perquè tothom pugui aportar un "regal" (a cost zero) per evocar la donació.
L'objectiu és fer present, a través de les xarxes socials, la donació.
La campanya compta amb la col·laboració de diferents professionals de la salut i d'associacions de malalts trasplantats de Catalunya i està oberta a tothom que hi vulgui participar.
Al maig s'han fet 36 trasplantaments, xifra superior al mes d'abril, quan l'activitat va ser mínima a causa de la COVID-19
Cal demanar cita prèvia a través del web o del 012
Les oficines d'atenció ciutadana de l'Agència Tributària de Catalunya (ATC) tornen a obrir des de l'1 de juny (el 2 als territoris on el dia 1 era festiu) per oferir atenció presencial a la ciutadania.
L'atenció és exclusivament amb cita prèvia i es pot demanar a través del web de l'ATC o trucant al 012.
L'horari d'obertura és de dilluns a divendres en horari de 8.30 a 14 h.
També obren les oficines de serveis tributaris, la d'Olot i Ripoll, de dilluns a divendres en horari de 9 a 14 h.
Recordem les mesures de seguretat bàsiques per l'atenció presencial
L'ATC també ofereix el servei de tramitació atesa, que consisteix en l'assistència per part del personal de l'ATC als usuaris per realitzar íntegrament els tràmits de presentació i pagament d'autoliquidacions i pagament o fraccionament de deutes.
Està previst que s'iniciï presencialment el dia 8 de juny del 2020.
L'atenció es prestarà als contribuents que ho sol·licitin amb cita prèvia a l'Oficina Central de Barcelona i a les delegacions de Girona, Lleida i Tarragona, fins al 25 de juny.
L'ATC col·labora amb l'AEAT en la campanya de la renda exclusivament per via telefònica prestant atenció als contribuents que ho sol·liciten al telèfon 901 22 33 44.
També existeix un servei d'ajut telefònic per fer la declaració de la renda
Des de l'any 2014 es forma personal de la Generalitat en la llengua de signes catalana
Ara fa deu anys de la publicació i entrada en vigor de la LIei 17/2010, del 3 de juny, de la llengua de signes catalana.
Després del primer reconeixement legal en l'Estatut de Catalunya de 2006, el Parlament català va aprovar per unanimitat aquest text com a fita del llarg procés de reconeixement de la comunitat sorda i sordcega signant de Catalunya.
Moltes persones i entitats de persones sordes consideren el 3 de juny com el dia de la llengua de signes catalana.
La llengua de signes catalana o LSC és la llengua de les persones sordes i sordcegues signants de Catalunya, la llengua natural de modalitat gestual i visual emprada pel col·lectiu de persones signants com a sistema lingüístic de comunicació social i cultural.
Accions per promoure'n l'ús i el coneixement
Existeixen diversos programes per impulsar la LSC entre la ciutadania, entre els quals destaquen la creació del Premi LSC de foment de la llengua de signes, que consta de tres categories i s'ha atorgat en tres ocasions, i la línia d'ajuts específics per a projectes de foment de llengua de signes catalana, amb què s'han subvencionat 11 iniciatives el 2018, i 14, el 2019.
La convocatòria per al 2020 és a punt de publicar-se.
En l'àmbit de la divulgació, destaca l'edició del Vocabulari bàsic en LSC que compta amb 1.468 vídeos.
Pel que fa a la formació, des de l'any 2014 es forma personal de la Generalitat en la llengua de signes catalana a través de cursos de l'Escola d'Administració Pública.
'The favourite', una de les pel·lícules subtitulades l'any passat
Es formarà 2.000 funcionaris perquè gestionin la nova eina informàtica
Totes les sales de vistes de Catalunya disposaran de tecnologia per celebrar judicis per videoconferència.
Aquesta inversió en tecnologia farà possible que els judicis, les vistes prèvies i les declaracions es puguin celebrar sense desplaçaments innecessaris i evitant l'acumulació de persones als edificis judicials.
Els Mossos d'Esquadra, les policies locals i els metges forenses podran intervenir en els judicis per videoconferència des de les seves dependències.
Els advocats i procuradors hi podran participar telemàticament quan es tracti d'actuacions prèvies.
Les declaracions de detinguts o d'interns de les presons també es podran fer telemàticament des de les comissaries i els centres penitenciaris.
Sempre és el jutge qui disposa qui es connecta per la via telemàtica.
En canvi, el Tribunal Superior de Justícia de Catalunya ha establert que els jutges i tots els seus equips sempre estaran en seu judicial durant les vistes o els judicis.
Participar en un judici des del mòbil, la tauleta o l'ordinador
La videoconnexió es pot fer amb tota mena de dispositius —tauletes, ordinadors o telèfons mòbils— i amb tants participants com sigui necessari.
Es compleix així amb totes les garanties processals i amb les indicacions sanitàries.
El jutge, però, és qui té l'ultima paraula i qui pot decidir si el judici se celebra telemàticament o presencialment.
El Govern inverteix 131.000 euros en tecnologia segura per a les comunicacions
Més del 60% de les reclamacions són per afectacions en el transport aeri
Des de l'inici de la declaració de l'estat d'alarma, el passat mes de març, l'Agència Catalana del Consum ha rebut 2.172 reclamacions per afectacions derivades per les mesures preses per fer front a la COVID-19.
Un 61,7% de les reclamacions rebudes estan relacionades amb l'àmbit del transport aeri, principalment per cancel·lació de vols, ja sigui per la negativa de la companyia aèria en el reemborsament de l'import del bitllet, per omissió d'informació o bé per absència de resposta.
L'ACC recorda a les companyies aèries l'obligatorietat de donar compliment al Reglament Europeu 261/2004, que indica el dret de les persones consumidores al reemborsament en cas de cancel·lació; i alerta de sancions en el cas de la detecció de males pràctiques comercials al respecte.
Es vol promocionar una festa familiar i en grups reduïts
Protecció Civil ha fet públiques les pautes de celebració de la revetlla de Sant Joan en el marc de la COVID-19.
Donat que la revetlla ja té riscos associats, aquesta any caldrà anar amb compte amb la manipulació de material pirotècnic i amb el risc sanitari.
Sobre el risc pirotècnic, cal mantenir els elements de prevenció i seguretat en l'ús de pirotècnia, sobretot per la prevenció d'incendis i ha recordat la prohibició de llençar coets a menys de 500 metres de zona forestal.
Sobre l'emergència sanitària, s'han de complir les recomanacions de distància física: no estaran permeses les celebracions massives ni les aglomeracions habituals que solen produir-se la nit de Sant Joan.
A més, caldrà anar amb cura amb el gel hidroalcohòlic donat que és inflamable i per tant no es pot utilitzar mentre es manipula pirotècnia i ha fet un toc d'atenció amb l'ús de les mascaretes.
Si tot va bé, el dia 23 de juny tot Catalunya estarà en fase 3 i per tant ens haurem d'adequar a la normativa d'aquella fase per evitar que es propagui la COVID-19.
Protecció Civil, a més, ha treballat amb tots els organismes i administracions implicats en preparació de la revetlla per buscar el màxim consens i adequar la festa a la situació d'emergència.
No estaran permeses les celebracions massives
Com a novetat, es poden portar gossos a 15 albergs
Ha començat la segona convocatòria per demanar participar en el programa Vacances en família, dirigida a famílies amb fills i filles menors de 18 anys.
El programa ofereix la possibilitat d'allotjar-se en 32 albergs de tot Catalunya durant els caps de setmana entre setembre de 2020 i febrer de 2021.
Aquest any, com a novetat, es podran portar gossos als 15 albergs gestionats per l'Agència Catalana de la Joventut.
El termini per inscriure-s'hi comença el 8 de juny a les 12 del migdia i acaba el 15 de juny.
La preinscripció s'ha de fer per via telemàtica.
Cada família té la seva habitació, dotada de mobiliari senzill, però no es pot garantir que totes les habitacions disposin de bany a l'interior, atès que l'assignació d'habitacions es fa de manera automàtica segons el resultat d'un sorteig.
El termini per inscriure-s'hi acaba el 15 de juny
El cremallera de Vall de Núria.
El web amb informació sobre el coronavirus es redissenya per explicar les mesures de recuperació econòmica i social de Catalunya
S'ha posat en marxa el web activem.gencat.cat, que substitueix el web d'informació sobre els efectes del coronavirus publicat el mes de març passat.
Aquest nou espai web recull totes les mesures i ajuts públics a l'abast de la ciutadania i les empreses per reduir l'impacte de la COVID-19 i incorpora, com a novetat, les actuacions aprovades per la Comissió per a l'elaboració del Pla per a la reactivació econòmica i protecció social com a conseqüència de la crisi de la COVID-19 (CORECO).
Cada setmana, els departaments de la Generalitat presenten al comitè de la CORECO diverses mesures, majoritàriament actuacions de caràcter urgent, d'abast transversal i amb un efecte multiplicador sobre l'economia.
A més a més, Activem Catalunya continua oferint la informació actualitzada sobre l'evolució de les fases del desconfinament a Catalunya, els continguts en llengua de signes catalana (LSC) i les més de 600 preguntes freqüents que ajuden a resoldre els dubtes de la ciutadania davant la situació actual.
També recull els canals d'atenció i informació institucionals disponibles: el bot del 012 ( ) i el canal de gencat a Telegram ( ), un bot a WhatsApp (681 012 012) i les xarxes socials de gencat a Twitter, Facebook i Instagram.
Inclou les mesures de la Comissió per a l'elaboració del Pla per a la reactivació econòmica i protecció social com a conseqüència de la crisi de la COVID-19 (CORECO)
El termini per sol·licitar-lo és del 7 al 20 de novembre
S'ha convocat una nova edició del Premi Voluntariat, que enguany arriba a la 27a edició per premiar els projectes que tinguin una finalitat de millora o desenvolupament del treball en xarxa de l'entitat.
Totes les entitats que estiguin:
El Premi Voluntariat 2019 consisteix en una dotació econòmica de 10.000 euros.
A més, el jurat farà menció específica al segon i tercer projecte, programa o iniciativa que hagin obtingut més puntuació, però, en aquest cas, sense dotació econòmica.
La presentació de les sol·licituds només es pot fer per internet i cal signar-les amb un certificat digital.
Un cop tramitada la sol·licitud, l'entitat rebrà un avís electrònic per adjuntar la memòria breu de l'entitat i la presentació del projecte.
La presentació de les sol·licituds només es pot fer per internet i cal signar-les amb un certificat digital
Requisits, criteris de valoració, documentació que s'ha d'adjuntar...
Si encara no tens signatura electrònica, consulta els diferents tipus de certificats digitals.
Sant Jordi al Pati dels Tarongers
La podran sol·licitar les persones treballadores afectades econòmicament per la COVID-19
Davant de la situació de vulnerabilitat econòmica en què es troben moltes famílies arran de la crisi sanitària de la COVID-19, es destinen 20 milions d'euros a un ajut extraordinari per a les despeses de primera necessitat.
L'import serà de 200 euros en un únic pagament, que s'haurà de destinar a l'adquisició de productes d'alimentació, farmàcia i altres subministraments bàsics.
L'ajut extraordinari és per als treballadors per compte d'altri i autònoms amb càrregues familiars que hagin patit una disminució superior al 30% dels seus ingressos per causa de la COVID-19.
El podran sol·licitar les persones afectades per un expedient de regulació temporal, aquelles amb contracte temporal extingit o els treballadors per compte propi que hagin hagut de suspendre o reduir la seva activitat.
Es calcula que s'hi podrien acollir unes 100.000 famílies, el que significa unes 300.000 persones destinatàries.
L'ajut serà de 200 euros en un únic pagament i s'haurà de destinar a l'adquisició de productes d'alimentació, farmàcia i altres subministraments bàsics
Respon aquest formulari i comprova-ho
Considerat com un dels pares d'internet, és vicepresident de Google
Vinton Cerf, vicepresident de Google i un dels pares d'internet, ha rebut el XXX Premi Internacional de Catalunya.
El premi s'ha lliurat en el decurs d'una cerimònia al Palau de la Generalitat.
Vinton Cerf ha anunciat que donarà una quarta part del guardó a la Fundació La Marató de TV3 i Catalunya Ràdio.
Anteriorment, ja havia donat 20.000 euros a la fundació Puntcat.
L'enginyer nord-americà destaca per la contribució al desenvolupament d' internet com a infraestructura bàsica i xarxa oberta a tothom.
Cerf també va ser president de l'organisme internacional que va autoritzar el domini puntcat, present a més de 90 estats.
Els membres del jurat que el van escollir van valorar el fet que va ser el creador del protocol IP, en la base de totes les comunicacions per internet, i que ha esdevingut un interlocutor ineludible de qualsevol instància, pública o privada, que pretengui reflexionar o actuar en els àmbits social, polític o jurídic d'internet.
El Premi Internacional Catalunya distingeix les persones que han contribuït decisivament amb el seu treball creador a desenvolupar els valors culturals, científics o humans arreu del món.
Aquesta edició hi han concorregut 109 candidatures de 50 països.
Va ser president de l'organisme que va autoritzar el domini puntcat, present a més de 90 estats
Sant Jordi al Pati dels Tarongers